RESOLUCIÓN do 5 de abril de 2021 pola que se redistribúen os créditos orzamentarios por epígrafes recollidas na Resolución do 31 de agosto de 2020 pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (programa MOVES II), anualidade 2020 (códigos de procedemento IN421Q e IN421R).
Axencia Instituto Enerxético de Galicia — III. Outras disposicións — 13/04/2021

Mediante o Real decreto 569/2020, do 16 de xuño, que foi publicado no
Boletín Oficial del Estado
número 169, do 17 de xuño, establecéronse as bases reguladoras do Programa de incentivos a mobilidade eficiente e sustentable (programa MOVES II).
Mediante Resolución do 31 de agosto de 2020 que foi publicada no
Diario Oficial de Galicia
número 184, do 10 de setembro, aprobouse a convocatoria do procedemento de concesión de axudas correspondente ao Programa estatal de incentivos á mobilidade eficiente e sustentable (programa MOVES II).
Tal e como consta na parte expositiva da citada resolución, o Inega dispón no seu orzamentos de 5.000.000,00 € para financiar esta convocatoria, procedentes do Programa estatal de incentivos á mobilidade eficiente e sustentable (programa MOVES II) promovido polo Ministerio para a Transición Ecolóxica e o Reto Demográfico.
No transcurso do procedemento administrativo de concesión das axudas compróbase que existe dispoñibilidade orzamentaria para atender as solicitudes recibidas en todas as partidas salvo na correspondente á actuación 1.1 adquisición de vehículos eléctricos, polo que cómpre facer unha redistribución de fondos entre as distintas epígrafes.
O artigo 4.2 da convocatoria, de acordo co establecido no artigo 12.9 do Real decreto 569/2020, do 16 de xuño, prevé a posibilidade de que o crédito máximo recollido neste artigo poida ser redistribuído se pasado un mes desde a apertura do prazo de solicitudes nalgunha das epígrafes non se rexistran solicitudes suficientes para esgotar os fondos dispoñibles, e noutra das epígrafes existe lista de espera. Esta redistribución, de producirse, respectará, en todo caso, as porcentaxes establecidas no artigo 12.9 do Real decreto 569/2020 ata que que finalice a vixencia da convocatoria.
O artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de mobilidade eficiente e sustentable,
Primeiro. Redistribuír os fondos destinados ás subvencións para mobilidade eficiente e sustentable correspondentes ao programa MOVES II en función do volume de solicitudes, modificando a táboa do artigo 4.2 da Resolución do 31 de agosto do 2020 da seguinte maneira:
Segundo. A presente modificación non implicará a modificación do prazo establecido para presentar solicitudes.
Santiago de Compostela, 5 de abril de 2021